Na temelju članka 126. stavka 1.-3. i članka 127. Zakona o odgoju i obrazovanju u osnovnoj i srednjoj školi ( „Narodne novine“ broj 87/08., 86/09., 92/10., 90/11/.,16/12., 86/12., 126/12., 94/13. i 152/14.) i članka 60. i članka 61. Statuta Škole, Školski odbor Osnovne škole Poličnik 05. svibnja 2016. raspisuje:

NATJEČAJ

za izbor i imenovanje ravnatelja/ice Škole

UVJETI:

1. završen studij odgovarajuće vrste za rad na radnome mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
2. sveučilišni diplomski studij ili
3. integrirani preddiplomski i diplomski sveučilišni studij ili
4. specijalistički diplomski stručni studij;
5. uvjeti propisani člankom 106. Zakona o odgoju i obrazovanju u osnovnoj i srednjoj školi
6. najmanje osam (8) godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet (5) godina na odgojno-obrazovnim poslovima u školskim ustanovama.
7. Osim osobe koja je završila neki od studija iz točke 1. ravnatelj/ica osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova, a iznimno osoba koja ne ispunjava uvjete iz točke 1. može biti ravnatelj/ica osnovne škole ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu („Narodne novine“ broj 59/90., 26/93., 27/93., 29/94., 7/96., 59/01., 114/01. i 76/05.).

Uz pisanu prijavu na natječaj kandidati su obvezni priložiti u izvorniku ili ovjerenoj preslici sljedeću dokumentaciju:

* životopis
* diplomu
* domovnicu
* dokaz o stažu osiguranja ( potvrda ili elektronički zapis HZMO i potvrda osnovne i/ili srednje škole o vrsti i trajanju poslova)
* uvjerenje da se protiv osobe ne vodi kazneni postupak glede zapreka za zasnivanje radnoga odnosa iz članaka 106. Zakona o odgoju i obrazovanju u osnovnoj i srednjoj školi ( ne starije od 8 dana)
* dokaz o položenom stručnom ispitu odnosno da je osoba oslobođena obveze polaganja
* dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem stavka 3. članka 126. Zakona o odgoju i obrazovanju u osnovnoj i srednjoj školi

Ravnatelj/ica se imenuje na vrijeme od pet (5) godina.

Rok za podnošenje prijave kandidata je 15 dana od dana objave natječaja.

Na natječaj se mogu javiti osobe oba spola.

Nepotpune i/ili nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijave na natječaj s potrebnom dokumentacijom dostaviti na adresu:

Osnovna škola Poličnik,

Ulica dr. Franje Tuđmana 68,

23 241 Poličnik

 u zatvorenoj omotnici s naznakom „ Natječaj za ravnatelja/icu – ne otvaraj“.

Predsjednica Školskog odbora

Marijana Modrić